שיחה:עודד בן-עמי

message: האם זוהי הערה שחלקה בביוגרפיה?
ביקורת נמתחה על בן-עמי, שבמהלך הקריירה שלו חצה לא פעם את הקווים שבין עיתונאות ודוברות. לדוגמא במסיבת עיתונאים אחת בדצמבר 2009. הוא פתח את האירוע כמנחה מטעם בית הנשיא, ובהמשך ירד מן הדוכן והציג לנשיא שמעון פרס שאלות והפעם כשליח חברת החדשות[1].
replies: text: שלום, קודם כל אני שמח שבחרת לבוא ולדון בדף השיחה זוהי הדרך הנכונה לנסות לשנות ולהסיר חלקים, וכך יש סיכוי שתשכנע ובאמת השינוי שאתה מבקש יתרחש. אני לא רואה בערך אנציקלופדי ביוגרפיה. אלה דברים שונים, ביוגרפיה שמה את האדם - על חייו הפרטיים רגשותיו ודעותיו - במרכז, ועל פי רוב תהיה אוהדת. ערך אנציקלופדי שם במרכז את הקשר בין האדם לבין החברה שעשויה להתעניין בו, ועל כן משפט קצר על הביקורת שמותחים כנגדו הוא במקום בהחלט. נינצ'ה - שיחה  (הזהרו מחיקויים!) 11:11, 2 בדצמבר 2010 (IST)
נמתחת ביקורת של כותבת אחת שאין לו משמעות רחבה וגורפת על אורך הקריירה שלו. אם נכתב שיש על אדם ביקורת גורפת, אז צריכה להיות יותר מדוגמא אחת, ממסיבת עיתונאים אחת.

text: בתור מליצת יושר אני מניח שיש לך הכרות עם בן-עמי. היכן נולד? היכן למד?. חסרים פרטים אינפורמטיביים. נפטון - שיחה 13:07, 2 בדצמבר 2010 (IST)
אני יכולה לומר בכנות שאין לי מושג היכן נולד או למד. אכן יש לי היכרות עם האיש ופועלו אך אני לא קרובה ולא חברה שלו. אם אלה פרטים חשובים, אוכל לנסות לברר.
מהם הפרטים החסרים בביוגרפיה של בן עמי, כדי לשכנע אתכם שהפיסקה, שנוספה בנסיון להשחיר פנים, שאינה ערך ביוגרפי ואינה מייצגת שנים רבות כל כך של עשייה עיתונאית, אינה ראויה לערך זה בויקיפדיה?
replies: text: :מה שנפטון ניסה לרמוז זה שאנחנו שופטים בצורה שונה "שלוחים מטעם" שמנסים ליפות ערכים של שולחיהם ובצורה שונה מי שתורם להרחבת ערכים ולכתיבתם. אם המטרה שלך היא אך ורק להסיר ביקורת - יהיו כאלו שיראו בזה התערבות חיצונית בכתיבת הויקיפדיה ויתנגדו לשינוי. לעומת זאת מי שכבר כותב וותיק - שינוייו נבדקים בעין סלחנית יותר מוטי - שיחה 13:36, 2 בדצמבר 2010 (IST)
זוהי אנציקלופדיה ושינויים צריכים להיבחן באופן אובייקטיבי ולפי טענות רציונליות ולא על ידי בחינת העורך וכוונותיו. הערך הוא מינימלי ומספר מעט מאד. באם היה זה ערך גדול ומלא ובין כל הפרטים היתה מאוזכרת הכתבה הנידונה היה פרט מידע זה לגיטימי יותר, אני מניחה. מאחר והיא, כמו שציינתי כבר קודם, מתוארת כביקורת גורפת שנותנת רק דוגמה אחת ורומזת שיש דוגמות נוספות יש בה פגם. ובמקרים כאלה, למיטב הבנתי, אם יש ספק, אין ספק.
אגב, בררתי עם בן עמי את הפרטים החסרים: הוא נולד ברחובות ולמד באוניברסיטת חיפה, בחוג למדע המדינה, והוא בעל תואר ראשון ותואר שני.

text: לדעתי הדוגמא שבפסקת הביקורת חסרת כל חשיבות, ואם בזה מדובר, מן הראוי להסיר את הפסקה כולה. עוזי ו. - שיחה 14:38, 2 בדצמבר 2010 (IST)
replies: text: : ראשית, אציין ששיחזרתי את עריכת האלמונית בתפקידי כמנטר, מאחר וכך לא פועלים במקומותינו. לאחר שציינתי זאת, אוסיף שלדעתי הפסקה נשואת הדיון איננה נייטראלית בעריכתה. כתוב שנמתחה עליו ביקורת על כך שבמהלך הקריירה שלו חצה לא פעם את הקווים שבין עיתונאות ודוברות. זהו משפט מכליל שאליו צורפה דוגמא אחת גבולית. לא פעם?, מי המותחים לא פעם? היכן שלל הדוגמאות?. מצטרף לדעתו של עוזי ו. שראוי (בהסכמה) להוריד את הכתוב. Assayas - שיחה 15:29, 2 בדצמבר 2010 (IST)
replies: text: ::מבלי להביע דעה בשאלה הכנסת פסקת הביקורת - קישור למאמר נוסף המבקר את בן עמי, נדמה לי שעל רקע דומה. יוסאריאן • שיחה 15:35, 2 בדצמבר 2010 (IST)
replies: text: :::יוסריאן, הביקורת שהצגת משנה במידה את התמונה (במיוחד מכיוון שהביקורת הנ"ל נכונה גם במקרים אחרי - מחקר מקורי שלי). בן-עמי ספג ביקורת לא מעטה על עבודתו (בצדק או לא, זה לא תפקידנו להחליט). אם מחקר נוסף ימצא עוד ביקורות על עבודות, הן ביקורות מעין אלו, והן ביקורות חיוביות, יש בהחלט מקום לפרק על "ביקורת והערכה". אם מקפידים על נימה אובייקטיבית, שימוש בביקורות רציניות וכו', זה יכול לשדרג את הערך. ‏DGtal‏ 15:44, 2 בדצמבר 2010 (IST)
השאלה המקורית היא: האם זוהי הערה שחלקה בביוגרפיה? אני חושבת שהגענו להבנה שלא. האם יש לה מקום בערך? ייתכן מאד, תחת כותרת מסוימת, לאחר שיובאו מספר דוגמאות לפה ולשם כפי שראוי לערך אובייקטיבי להציג. אחתשיודעת - שיחה 15:57, 2 בדצמבר 2010 (IST)

text: טעות בידך. ביוגרפיה אמיתית על אדם כוללת גם מידע טכני יבש וגם תיאור של מעשיו ותיאור של הדרך בה התייחסו למעשים האלו, לטב ולמוטב. במקרה זה יש לנו מקורות שמראים שהוא ספג ביקורת מקצועית מעמיתים למקצוע. זה לא משהו שצריך להתעלם ממנו אם רוצים להגיע לתיעוד מדוייק של מושא הערך. כמובן שהדבר צריך לעשות בפרופורציה הראויה. בערך קצר כותבים 2-3 שורות על נושאי הביקורת + הפניות למעוניין להרחיב ובערך גדול אפשר להקדיש לזה פיסקאות שלמות. את עיקרי הביקורת  (ביקורת - לרבות ביקורת חיובית) צריך לתעד. ‏DGtal‏ 17:53, 2 בדצמבר 2010 (IST)
על כל איש תקשורת מרכזי יש ביקורת. הבטתי בעמודים אחרים של אנשי טלויזיה, כמו זה של עמנואל רוזן למשל, כל מה שלא קשור לקורות חייו נמצא ברובריקה "עמדות". ביוגרפיה היא קורות חיים של אדם. ביקורת אחת בעיתון עניינה לא ממש שייך לקורות חייו. אין שום בעיה להוסיף חלק של ביקורות, אך יש להכניס לשם גם את היותו איש תקשורת מוערך ואהוד כדי ליצור מראית עין אובייקטיבית. אחתשיודעת - שיחה 14:40, 5 בדצמבר 2010 (IST)

text: את מערבבת נושאים. לעיתונאים, כמו כל אחד, יש עמדות בתחומים שונים (למשל, אצל שלי יחימוביץ' זה מאוד בולט ואצל יעקב אחימאיר זה מוצנע). זה נושא שראוי לתיעוד, אבל זה בסעיף "עמדות" ולא בהכרח קשור לסעיף "ביקורת והערכה" שהם שני צדדים של אותו מטבע. אם לא מצאת סעיף כזה בערכים אחרים זה פגם באותם ערכים, לא אידיאל לחיקוי. יש על בן-עמי ביקורת לא מעטה, וחיפוש קצר בגוגל למשל ייתן לקורא (לצערי, אך זו דעה אישית) לא מעט ביקורות שליליות עליו. לא מדובר בביקורות בודדות שאז ללא ספק לא היה טעם לתעד אותן. מנגד, אם הוא באמת "אהוד ומוערך" כדברייך, גם את זה אסור להשמיט. אני מציע להסתפק בפיסקה קצרה (+ מקורות, מקורות, מקורות) בסגנון כזה:

text: עבודתו העיתונאית של בן-עמי זכתה לשבחים מחד וביקורת מאידך. מצד אחד הוא נחשב לאהוד בציבור, ותוכניתו זוכה לרייטינג גבוה יחסית, ומאידך הוא הואשם בהתנהגות לא אתית (פרשת בית הנשיא) ובהזדהות מוחלטת עם עמדות דובר צה"ל ומערכת הביטחון שנים ארוכות לאחר פרישתו מצה"ל.

text: עכשיו "רק" צריך להוסיף מקורות, לתקן טעויות ולנסח מחדש, תוך שמירה על פרופורציה להיקף הערך הקיים. ‏DGtal‏ 15:18, 5 בדצמבר 2010 (IST)

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://reshet.ynet.co.il/%D7%97%D7%93%D7%A9%D7%95%D7%AA/News/TheNewsTeam/Article,10305.aspx
** In עודד בן-עמי on 2013-06-07 14:48:17, 404 Not Found
** In עודד בן-עמי on 2013-06-14 19:08:23, 404 Not Found
** In עודד בן-עמי on 2013-06-17 13:39:12, 404 Not Found
--Matanyabot - שיחה 16:39, 17 ביוני 2013 (IDT)
replies: text: הקישור השבור הוסר. אצטרובל - שיחה 01:24, 20 בדצמבר 2013 (IST)
thread_title:  קישור שבור 

message: :דיווח מהדף ויקיפדיה:דיווח על טעויות
עודד בן עמי נולד ברחובות
ילדים יובל, מיכל ותמר
replies: text: שיניתי עיר וניסוח בהתאם למידע שמצאתי. לא ראיתי צורך לציין את כלל שמות הילדים. איש השום (Theshumai) - שיחה - מחשבות על ייעול דיונים 00:43, 31 באוגוסט 2020 (IDT)
thread_title:  דיווח שאורכב ב-31 באוגוסט 2020 

message: עודד בן-עמי לא שירת 25 שנה בצה"ל ועלה בסולם הדרגות עד שהגיע להיות תת-אלוף (כמו מירי רגב). זה היה מינוי חיצוני. 147.236.232.254 09:39, 14 בפברואר 2022 (IST)
thread_title:  תת-אלוף זו דרגת ייצוג 

message: :דיווח מהדף ויקיפדיה:דיווח על טעויות
עודד בן עמי כבר לא גר בגני-תקווה, עבר לאזור.
replies: text: דרוש מקור. הסרתי גם את הטענה שגר בגני תקווה, כיוון שגם לה אין מקור. פוליתיאורי - שיחה 07:14, 23 באפריל 2023 (IDT)
thread_title:  דיווח שאורכב ב-23 באפריל 2023